9 Jeesus ei väitnud, et see hämmastav imetegu sündis tema enda väe läbi. Palves, mille ta lausus vahetult enne Laatsaruse väljahüüdmist, näitas ta selgelt, et ülestõusmine saab teoks Jehoova väega (Johannese 11:41, 42). See polnud ainuke kord, kui Jehoova kasutas oma väge sellisel eesmärgil. Õigupoolest on Laatsaruse ülesäratamine vaid üks üheksast samalaadsest imest, mis on kirjas Jumala Sõnas.* Neid jutustusi on nauding lugeda ja uurida. Nendest ilmneb, et Jumal ei ole erapoolik, kuna ülesäratatute hulgas oli noori ja vanu, mehi ja naisi, iisraellasi ja mitte-iisraellasi. Need on ka väga liigutavad lood. Piibel räägib, et siis, kui Jeesus äratas ühe tütarlapse surnuist üles, olid selle vanemad "üliväga rõõmsad" (Markuse 5:42, UM). Jehoova andis neile sellist põhjust rõõmustamiseks, mida nad iial ei unustanud.